google/wiki40b huggingface dataset:
Carl J. Sundevall

Bakgrunn

Carl J. Sundevall var bror til legen Fredrik Emil Sundevall og sjømilitæren Henrik Ludvig Sundevall. Han ble i 1817 student i Lund og  filosofie magister i 1823.

Karriere

Sundevall ble dosent i økonomi 1826. Etter en reise til Ostindia mellom 1827 og 1828 avla han eksamen i medisin i 1829 og ble lege året etter.
I 1833 ble han intendant ved Naturhistoriska riksmuseet i Stockholm og i 1836 ble han utnevnt til adjunkt i zoologi og økonomi i Lund. Da han kom tilbake fra franske La Recherche-ekspedisjonen til Spitsbergen i 1839, ble han utnevnt til intendant og professor der. Fra 1841 til 1871 arbeidet han ved avdelingen for ryggradsdyr.
Han var medlem av Kungliga Fysiografiska Sällskapet i Lund (fra 1825), Kungliga vetenskapsakademien (fra 1839), Vetenskaps- och vitterhetssamhället i Göteborg (fra 1840), Kungliga Lantbruksakademien (fra 1844) og Kungliga Vetenskaps-Societeten i Uppsala (fra 1851). Sundvalls fleste arbeider behandler ryggradsdyrenes systematikk. I Methodisk öfversigt af idislande djuren (1844) la han et fortjenstfullt bidrag til kunnskapen om disse dyrs slektskapsforhold. Hans Lärobok i zoologien (1835) med tilhörende handatlas ble lenge brukt i skolen.
Hans mest betydningsfulle arbeide ligger innen ornitologiens område, der han behandlet deler av fuglenes anatomi. Til hans mest kjente arbeider hører Methodi naturalis avium disponendarum tentamen (1872–73), Svenska foglarne (1856–71) og Conspectus avium picinarum (1866). Sundevall hadde til og med et forslag til bruk av fonetiske bokstaver.
Bakhold

Et bakhold er en veletablert militær taktikk der en stridende part kan dra nytte av skjul og  villedning for å oppnå overraskelse ved å angripe en intetanende fiende fra skjulte posisjoner, slik som tett underskog eller bak bakketopper. Bakholdsangrep har vært brukt konsekvent gjennom hele historien, fra antikken til moderne krigføring. 
I det 20. århundre, kan et bakholdsangrep innebære tusenvis av soldater på et lite område, for eksempel i en flaskehals som for eksempel et fjellpass eller annet kanaliserende lende. På den måten kan en liten irregulær stridsgruppe angripe et større og godt væpnet forband og oppnå å binde disse i lengre tid.
Chalepotatus

Utseende

Middelsstore (10 - 12 millimeter), avlange, gule og svarte bladbiller. Antennene er forhioldsvis laneg og kraftige, med 11 ledd. Pronotum er trapesformet, bredere enn langt. Dekkvingene er utvidete bakover, med 10 rader av grove punkter og to fullstendige opphøyde lengderibber (i tillegg én kort ved "skuldrene"), bakkanten med pigger.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Vertsplantene er ukjente.

Utbredelse

Slekten er vidt utbredt i Amerika, fra Mexico i nord til Argentina i sør.
Jazz Linux

Jazz Linux er en Linux-distribusjon av polsk opprinnelse. Og før oppkjøpet av Aurox var den basert på Fedora. Imidlertid er Jazz Linux et selvstendig prosjekt, basert på CentOS. Meningen med distribusjonen er å gi en nærhet til brukerne, uten at det krever avansert teknisk innsikt.
Jazz Linux er utviklet av en liten gruppe programvareutviklere og systemadministratorer med en viss erfaring i datanettverk.
Pillow Talk

«Pillow Talk» er en amerikansk filmsang, skrevet av Buddy Pepper og Inez James.
Den ble fremført av Doris Day i filmen Kryss på linjen fra 1959 under rulletekstene på begynnelsen.

Svensk versjon

Den svenske tittelen er «Kärleksprat».
Phrurolithus minimus

Utseende

Phrurolithus minimus har et noe smalt hode, det vil si at forkroppen er tilsmalnet foran og bredere bak. De har åtte øyne som er plassert på to rader. De fremre spinnvortene er kjegleformede og står tett inntil hverandre.
Phrurolithus minimus er en dagaktiv edderkopp som jakter på små leddyr.
Australsk vin

Historie

Vinproduksjonen er i verdenssamenheng ganske ny her.Det var først i år 1788 at de første vinstokkene ble satt i jorden her. Siden da har det vært produsert vin som ikke utmerket seg noe spesielt.
I 1843 startet legen Henry Lindeman egen vinproduksjon i Cawarra i Hunter Valley. Bakgrunnen, sies å være, at han var bekymret for all spritdrikkingen i Australia. Her dyrket han fram druene Syrah/Shiraz, Riesling og Verdelho.
Det som for alvor satte i gang australsk vinproduksjon var at vinkjellermesteren fra det store vinfirma Penfolds i 1960'erne var på besøk i Bordeaux. Her lærte Max Schubert, som han het, hvordan kvalitetsvinene av druen Cabernet Savignon ble foredlet. I hjemlandet hadde han ikke Cabernet Sauvignon druer og heller ikke franske eiketrefat. Til gjengjeld vokste der Syrah/Shiraz-druer og han kunne få tak i amerikanske eiketresfat. Fra dette utgangspunktet og med sjelen til Hermitage i Frankrike, skapte Max Schubert den populære "Grange Hermitage"-vinen.
Flykapringen i Sverige 1972

Flykapringen i Sverige var en flykapring, som ble utført av tre kroater fredag den 15. september til 16. september 1972. Kapringen var den første i Sverige, og bidro til at riksdagen vedtok terroristloven 1973.
Det SAS-eide flyet, DC-9:en Gunder Viking, med registeringsnummer LN-RLO og flynummer SK-130, var på vei fra Torslanda, Göteborg, til Stockholm da tre bevæpnede kroater, under ledelse av Tomislav Rebrina, med kontakter til Ustasja fem minutter etter start meddelte de fire besetningsmedlemmer og 86 passasjerer at flyet var kapret.
Kaprerne omdirigerte flyet og 17:14 landet flyet på Bulltofta, Malmö. Passasjerene og besetningen ble holdt som gisler og kaprerne krevde at sju i Sverige fengslede kroater skulle utbyttes mot gislene. De sju fangene var dømt for mordet på den jugoslaviske ambassadøren Vladimir Rolovic i Sverige den 7. april 1971 og okkupasjonen av Jugoslavias konsulat i Göteborg, februar 1971. To av fangene, Miro Barešić og Andjelko Brajkovic, sonet livstidsstraff for mord.
Den svenske regjeringen ga etter for terroristenes krav, og seks av kroatene (den sjuende nektet å bli med) ble utvekslet mot noen av passasjerene. I tillegg, fikk terroristene en halv million svenske kroner i kontanter. Flyet, med noen av passasjerene og med terroristene ombord, tok av den 17. september og landet i Madrid, der terroristene ba om politisk asyl. Den svenske regjeringen ba om at de skulle utleveres til Sverige, men den spanske rejeringen nektet å innfri kravet. De ble stilt for en spansk domstol. I praksis, fikk en av dem, Miro Barešić, lov til å bosette seg i Paraguay, der han arbeidet en stund som livvakt for presidenten. Han flyttet senere til USA, der han levde under et falskt navn inntil han ble arrestert og utlevert til Sverige i 1979.
Käpplingedrapene

Käpplingedrapene fant sted i juni 1389 eller 1392 da 70 svenske innbyggere ble sperret inne i en låve, som deretter ble antent. Drapene skal ha funnet sted på Käpplingeholmen i Stockholm, tilsvarende dagens Blasieholmen.

Bakgrunn

Stockholm hadde siden 1250-tallet forbindelser med hanseatene og de tyske handelsbyene. Forbindelsene førte etterhvert til innvandring, hvor tyske handelsmenn og administrasjonsansatte flyttet til byen. De tyske innvandrerne utgjorde etterhvert noen av de fremste borgerne i byen. De fleste håndverkere var imidlertid fortsatt svenske. I 1348/49 ble Magnus Erikssons bylov innført for å begrense den tyske innflytelsen over byens administrasjon. Den tyske innflytelsen kulminerte da Albrekt av Mecklenburg ble innsatt som konge av Sverige i 1364.
Svenske borgere som ønsket å avsette Albrekt allierte seg med dronning Margrete, som beseiret tyskerne i slaget ved Åsle 1389. Seieren gjorde dronningen i praksis til regent over Sverige, med unntak av Stockholm, hvor tyskerne fortsatt holdt stand. Spenningen tiltok derfra mellom tyskere og svensker i Stockholm. I et forsøk på å enighet angående makten i Stockholm, ble representanter for byen invitert til å møte ledende svensker i Tälje (Södertälje). Partene kom ikke til noen enighet. Stockholms representanter vendte tibake til byen, og urolighetene tiltok. Tyskerne organiserte en livvaktstyrke kalt hettebrødrene, som begynte å trakassere den svenske befolkningen i byen.
Den 14. juni 1389 møtte de tyske hettebrødrene, soldater samt handelsmenn opp på Stortorget, og de samlet seg ved Kåkbrinken. En liste med 76 navn på svenske angivelige forrædere som skulle pågripes, ble lest opp. Enkelte av disse ble låst inne på slottet, mens andre ble dratt til Gråmunkeholmen (Riddarholmen) for å tortureres. Den 15. juni ble Jöns Kabbemagher, Lars Uphughom og Gregers Röde brent levende på bålet. Den 17. juni ble slottets fanger rodd over til Käpplingeholmen, hvor de ble stengt inne i en bygning som ble antent. Sifrene for antall drepte i Käpplingedrapene varierer fra 15 som laveste anslag, til 76.
All Summer Long

Bakgrunn

I februar 1964 startet Wilson en periode med intensiv låtskriving. Han hadde som mål å «ta tilbake USA» etter at de britiske bandene hadde fått så stor oppmerksomhet på begynnelsen av 1964. Etter noen uker kunne han presentere sanger som «I Get Around», «All Summer Long», «Wendy» og «Girls on the Beach». 
Musikken ble spilt av studiomusikere, blant annet fra The Wrecking Crew, og The Beach Boys sang inn sitt vokalspor etterpå. Denne fremgangsmåten for innspillinger av The Beach Boys-album fortsatte Brian Wilson med frem til 1967. 
«I Get Around» ble utgitt som første singel nesten to måneder før utgivelsen av albumet, og gikk som første The Beach Boys-singel opp på 1.-plass på Billboard Hot 100 i USA. Det ble også bandets best plasserte singel i Storbritannia, med 7.-plass på UK Singles Chart. Under innspillingen av «I Get Around» i april 1964 fikk Wilson-brødrenes far Murry Wilson sparken som bandets manager.
Hornvika

Hornviken er det tidligere oppstigningsstedet for turister som ønsket å besøke Nordkapp på Magerøya. Før veien til Nordkapp stod ferdig i 1956 måtte alle besøkende skipes i land i Hornviken og derifra ta seg opp en bratt stigning til selve Nordkapplatået.
Tiger Rocks

Tiger Rocks er to holmer, den høyeste 23 moh., 3 kilometer vest for hovedøya i Willisøyene på Sør-Georgia. Det beskrivende navnet ble benyttet under landmålingen fra HMS «Owen» i 1960-61.
Novembermanifestet

Novembermanifestet eller Hans Kejserliga Majestäts Nådiga Manifest, angående åtgärder för den lagliga ordningens återställande i landet (FFS 49/1905) ble utstedt 4. november (22. oktober ifølge russisk kalender) 1905, da den russiske keiseren Nikolaj II etter storstreiken tilbakekalte februarmanifestet, som innførte flere russifiseringstiltak og blant annet overførte lovstiftingen fra den finske lantdagen direkte til den russiske keiseren. I og med novembermanifestet ble Storfyrstedømmet Finlands grunnlov stadfestet på nytt.
Margarete Corneliussen

Andre verdenskrig

Corneliussen var involvert i motstandsarbeidet under krigen. Hun hadde dekknavnet «Margrete». Hennes kjæreste og senere mann, Kai Holst var med i Milorg og Corneliussen var i 1942 ordonnans mellom Holst og Arthur Hansson i motstandsbevegelsen. Corneliussen drev også dekkleiligheter for Jens Christian Hauge og andre i Milorgs ledelse. Blant disse var også den viktige dekningsleiligheten «Munken», som lå på hjørnet av Munkedamsveien og Parkveien. Corneliussen stelte for Holst og Hauge da disse to lå i dekning i 1943. Da Arnfinn Vik kom til Norge som utsending fra Forsvarets Overkommando i november 1943 bodde han hos Margarete Corneliussen i Eventyrveien. Margarete Corneliussen flyktet til Sverige og ble registrert som norsk flyktning nummer 24539, sammen med sin mor, Monna, hos Flyktningskontoret i Stockholm 10. februar 1944. Den 19. desember 1944 giftet Kai Holst og Margarete Corneliussen seg i Stockholm. Hun ble ansatt ved chifferkontoret ved den norske legasjonen i Stockholm, som innebar at hun var godt inne i hva som foregikk i de hemmelige tjenestene. Hun jobbet ved legasjonen fram til krigens slutt.
Corneliussens yngre søster Monna Corneliussen (f. 1922) ble arrestert 20. april 1944 og satt som fange på Grini fram til krigens slutt.

Etter krigen

Kai Holst ble i juni 1945 funnet død under uavklarte omstendigheter. Corneliussen og hennes søster ble av en politimann truet til å la saken ligge.
Corneliussen arbeidet fra 1945 som lærerinne ved Mensendieckskolen i Oslo. Hun bidro til et grundig og omfattende arbeid med å bearbeide og skrive ned Mensendieck-gymnastikkøvelser.
Den 9. juni 1961 giftet hun seg med Arne Mørch Hansson, en yngre bror av Wladimir Mörch Hansson, som var Kai Holsts sjef i Stockholm i 1945.

Slektskap

Corneliussen var datter av soussjef i Tiedemanns Tobaksfabrik og medlem av Industriforbundets hovedstyre Ragnar Corneliussen. Hun kom fra Oslo, men hennes far var født i Kristiansand og slekten kom opprinnelig fra Stryn. Hennes onkel var kontreadmiral og forsvarssjef Elias Corneliussen. Hennes søster, Else Corneliussen, var gift med generalmajor Ole Otto Paus, og hun var dermed tante til visesangeren Ole Paus.
Corneliussen var fra desember 1944 til juni 1945 gift med Kai Holst. Hun ble i 1961 gift med Arne Mørch Hansson (1917–2011; se Hansson (slekt fra Trondheim)).
Rödeby

Rödeby er et tettsted i Karlskrona kommune i Blekinge län i Sverige. I 2010 hadde tettstedet 3 402 innbyggere. Rödeby ligger cirka 12 kilometer nord for Karlskrona, og er etter Karlskrona det største tettstedet i kommunen.
I Rödeby ligger en av Sveriges størst grunnskoler, Rödebyskolan, med like over 1000 elever. I tilknytning til Rödebyskolan er det tennisbaner, lysløype, svømmehall og utendørsbasseng.
Her ligger også et av kommunens tre vanntårn som er i bruk. I Rödeby er det sykehjem, og servicehus for eldre. Her er det også helsestasjon med tannlege og apotek.
I 2007 falt Skuddene i Rödeby like nord for Rödeby.
Time Mållag

Time Målag er et lokallag av Noregs Mållag. Det har ca 130 medlemmer og er det største lokale mållaget i Rogaland.
Laget fikk i 1923 bruksretten til Garborgheimen, der Arne Garborg ble født og vokste opp. To år senere ble retten overført til Time kommune og med mållaget som ansvarlig for tilsynet. Sammen med Time kommune og Rogaland fylkeskommune tok Time Mållag i 2004 initiativ til etableringen av Garborgsenteret.
Clastocnemis simulator

Utseende

Langstrakte, langbeinte, middelsstore (ca. 15 millimeter) gullbasser.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Den demokratiske republikken Kongo.
The Fortune of War Public House

The Fortune of War var et gammelt vertshus i Smithfield, London. Det lå på et hjørne opprinnelig kjent som Pie Corner , i dag, i krysset av Giltspur Street og Cock Lane der figuren Golden Boy fra Pye Corner står på en vegg. Navnet stammer fra en skjære nå vist på et skilt til den tilstøtende taverna. Det er angivelig stedet hvor den Bybrannen i London 1666 ble stoppet etter å ha ødelagt en stor del av City of London i 1666. Statuen av en kjerub stod opprinnelig foran denne pub, og markerte slutten på brannen.

Historie

I 1761 ble en leier i huset Thomas Andrews dømt for sodomi og dømt til døden, men ble benådet av Kong George III i et av de første tilfeller av den offentlige debatt om homofili i England.
Frem til det 19. århundre, var Fortune of War det øverste hus nord for Themsen offisielt oppnevnt av Royal Humane Society som et sted «for mottak av personer som hadde druknet». Utleier brukte å vise rommet med benker rundt veggene med snatchers' navn så kirurger fra St. Bartholomew's Hospital slapp å løpe rundt etter dem.
Bygget ble revet i 1910.

I populærkulturen

Huset er nevnt i William Thackeray's Vanity Fair (1848) i et kapittel med tittelen "How to live Well on Nothing a Year" (kap. 37) Regningen for servitørenes portvin på Fortune of War er en kuriositet i ølets historie.
 :Hver servitør fikk en større del av sin lønn i øl,  og dermed fikk de interesse i huset. Ingen ble faktisk betalt. Ikke smeden som åpnet låsen, og ikke :glassmesteren som reparerte vinduet og den som arbeidet med vognen, eller brudgommen som kjørte den og ikke slakteren som levete fårekjøtt, heller ikke :den som leverte kull og heller ikke kokken som stekte den, ei eller tjenerne som serverte den og dette får meg til å forstå det er den måten folk bor elegant :uten noe om å gjøre gjennom året
Det er også nevnt av Charles Dickens i sin roman A Tale of Two Cities, hvor Jerry Cruncher fra Tellson Bank i måneskinn ser en kropp-snatcher. The Italian Boy av Sarah Wise er en utmerket historisk redegjørelse om de beryktede drapene, begått av Williams, Bishop og May, og også stedet hvor de beryktede Burke og Hare-morderne skaffet anatomer lik
Anne-Grethe

Etymologi

Anne-Grethe er en nyere sammensetting av Anne og Grethe. Anne er en opprinnelig fransk variant av kvinnenavnet Anna, som er en gresk form av det hebraiske navnet Hannah. Opprinnelsen er det hebraiske ordet for «gunst» eller «nåde», channah. Grethe og Grete er opprinnelig tyske kortformer av kvinnenavnet Margrete som kommer av det greske ordet margarítes, «perle».
Norske Skog Follum

Norske Skog Follum, tidligere Follum træsliberi og Follum fabrikker, var en papirfabrikk som lå ved Nedre Hofsfoss (Follumfossen) i Ådalselva (del av Begna) i Ringerike kommune, like nord for byen Hønefoss i Buskerud fylke. Konsernet Norske Skog bestemte den 8. desember 2011 at fabrikken på Follum skulle legges ned, senest innen 31. mars 2012 og de 356 ansatte ble da oppsagt.

Historie

Fabrikken ble grunnlagt som Follum træsliberi i 1873 og byttet senere navn til Follum fabrikker. Fabrikken og området har fått navn etter storgården Follum som ligger på høyden vest for elva og fabrikken.
Opprinnelig lå det flere papirfabrikker rundt fossene i Ådalselva nord for Hønefossen. Den første fossen kalles gjerne Nedre Hofsfoss eller Follumfossen. Den neste øvre fall i Hofsfossen. Follum træsliberi og Hofsfos træsliperi og Papirfabrikk lå opprinnelig på vestsiden av den første fossen, mens tidligere Hofs Brug lå på østsiden av samme fossen. Etter hvert ble imidlertid disse fabrikkene slått sammen, og slik oppsto Follum fabrikker, som i 1989 fusjonerte med Norske Skogindustrier og Tofte Industrier. Deretter ble navnet Norske Skog Follum.

Fakta

Norske Skog Follum har vært en hjørnesteinsbedrift på Ringerike helt fra starten. På det meste hadde fabrikken åtte papirmaskiner og godt over 1 200 ansatte. Per 31. desember 2006 sysselssatte den 543 personer og har tre papirmaskiner, PM1, PM2 og PM7 med en årlig kapasitet på ca. 450 000 tonn papir. Den faktiske produksjonen var på ca. 391 000 tonn papir, hvorav ca. 75 prosent ble eksportert. Fabrikken omsatte for ca. 1,7 milliarder norske kroner og hadde et overskudd på drøyt 270 millioner.
Produksjonen fordeler seg på ca. 30 ulike papirkvaliteter, som i hovedsak kan kategoriseres i tre grunnleggende grupper. Såkalte forbedrede kvaliteter utgjør den største andelen, men også såkalt bestrøket papir utgjør i dag en større andel enn standard avispapir.
Fabrikken forbruker årlig omkring 2,4 millioner grantrær i produksjonen av papir, noe som tilsvarer et skogsareal på ca. 32 000 dekar. I 2006 fordelte virkeleveransene seg slik; Buskerud (17,3%, hvorav 8,7% fra Ringerike), Oppland (55,7%), Hedmark (14,1%) og Akershus (12%). I tillegg ble det hentet noe virke fra Oslo, Østfold og Hordaland.
I 2007 (des) ble planlagte investeringer på ca. 200 millioner kroner gjennomført for å gjøre produksjonen ved fabrikken 100 prosent basert på termomekanisk tremasse (TMP) og nytt rensebasseng til ca. 80 millioner kroner anlagt.
I februar 2008 ble midlertidig nedleggelse av PM 2 bestemt, pga. av Norske Skogs økonomiske situasjon. Siste papir gikk gjennom maskinen 20. juni 2008.
Fabrikken har eget jernbanespor fra Hønefoss stasjon og har tradisjonelt skipet papir via Randsfjordbanen og vogntog til Halden for omlasting til båt.
University of Leicester

University of Leicester er et universitet i Leicester i England i Storbritannia. Det ble grunnlagt som Leicestershire and Rutland College i 1921, byttet i 1927 navn til University College, Leicester, og i 1957 kom dagens navn University of Leicester.
Hjortland

Hjortland er en liten jordbruksbygd vest for Kråvatnet i Åsane bydel i Bergen kommune, som ligger sør for Flaktveit og vest for Blindheim, på grensen mot Arna bydel i øst. Hjortlandsvegen er hovedveien gjennom området. Her ligger det fire gårdsbruk.
Hjortland utgjør en grunnkrets i Bergen kommune som hadde 377 innbyggere 1. januar 2015, og et areal på 5,47 km² hvorav 0,18 km² er ferskvann. Ferskvannet er forholdsvis skittent og forurenset på grunn av en søppelplass som en elv renner igjennom. Søppelplassen består av farlig avfall som kadmium (Cd), bly (Pb), kobber (Cu), sink (Zn), krom (Cr) og nikkel (Ni), ifølge Miljøjournalen fra 2006. Dette er gravd ned på et tun ved «Hundegården» ved enden av veien.
Jean-Antoine Nollet

Familie og bakgrunn

Nollet var sønn av en bønde i Compiègneområdet. Han var elev ved Collège de Beauvais, og for å finansiere sine studier i teologi i Paris var han kontorist på Hotel de Ville. I denne tiden lyktes han i å bygge et lite laboratorium. Han møtte blantandre Alexis Claude Clairaut, en ung matematiker som fra tidlig av var erklært som vidunderbarn, samt Charles Marie de La Condamine, Julien Le Roy, Jean-Philippe Rameau, og Bernard Le Bouyer de Fontenelle.

Vitenskapelig arbeid

Fra 1730 til 1732 arbeidet han med utforskning av elektrisitet sammen med Charles du Fay. Dufay foreslo at Nollet skulle følge med ham til England. Hvilke Nollet også gjorde, hvor han fikk muligheten til å tilegne seg mer kunnskap om metoder og prosesser for eksperimentell vitenskap.
I London møter han John Theophilus Desaguliers, sønn av en pastor som emigrerte fra La Rochelle, og som hadde bistått Isaac Newton ved de berømte eksperimentene for lys og farger i Royal Society. Nollet demonterer maskiner og sammen drives de av nysgjerrigheten. Desaguliers hadde allerede hatt en lang praksis i den nye vitenskapen. Nollet nyter godt av det og blir verdsatt i London.
Nollet var spesielt interessert i den nye vitenskapen om elektrisitet, som han utforsket sammen med Dufay og René Antoine Ferchault de Réaumur. Han ble opptatt i Royal Society i London i 1734. Senere ble han den første professor i eksperimentell fysikk ved Universitetet i Paris. Han er kjent for å ha gitt navn til Leidnerflasken etter at den ble oppfunnet av Petrus van Musschenbroek.
I 1746 samlet han rundt to hundre munker i en sirkel på om lag 1,6 km i omkrets. Hver av dem hold en ståltråd i hendene mellom seg. Deretter koblet han til en leidnerflaske gjennom denne menneskelige kjeden. Han observert at i det samme den ble utladet reagerte hver person samtidig på det elektrisk støtet de fikk, dermed kunne han konkludere med at hastigheten til elektrisitet som vandrer gjennom en elektrisk krets er svært høy. Senere i 1748 oppdaget han fenomenet osmose i naturlige membraner.
I 1750 observerte Nollet at vann som strømmer fra en beholder vil aerosoliseres (danne ørsmå dråper) dersom den blir elektrifisert og plasseres i nærheten av elektrisk jordpotensial. Han observerte også at «en person, elektrifisert ved tilkobling til en spenningskilde, ikke ville blø normalt hvis han skjærte seg, men blodet vil spraye ut fra såret.»
Gjendebu

Gjendebu er den eldste hytta til Den Norske Turistforening (DNT). Hytta ligger 995 meter over havet, i vestenden av innsjøen Gjende, midt i Jotunheimen i Vågå kommune i Oppland. Man kan komme dit ved å følge Turistforeningens stier, men det går også båt på Gjende. Hytta ble bygget i 1871 og var da på 45 m² med plass til tolv. Anna og Erik Slålien var de første bestyrerne. Deres datter, Gjendine Slålien (1871–1972) tilbragte mange sommere her som seterjente.
I dag har hytta 119 senger og mer enn 10 000 overnattinger i året. Den bestyres av Lars Åge Hilde. Hytta benyttes også til diverse kulturelle arrangementer, sandvolleyball og utstillinger.
Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.
Ringi gård

Ringi gård er en gård på Tanum i Bærum som i dag driver med epledyrking og produksjon av eplesaft. Gården er delt i øvre og nedre Ringi. Ringi kommer av Ringvin. Gården eies og drives av Charlotta og Jon Østen Ringi som er 10. generasjon eiere siden 1661.
Bondekalkovner på Ringi gård er 400 år gamle. En kalkovn ved gårdsveien ble restaurert i 1981.